Loudon Wainwright III
Loudon Wainwright III, f. 5.9.1946, amerikansk singer-songwriter, guitarist og skuespiller. Wainwright slog igennem tidligt i 1970'erne med stærkt selvbiografiske, humoristiske sange; han havde et mindre hit med sangen Dead Skunk (1972). Hans pladeudgivelser er dels sange, han fremfører alene med akustisk guitar, dels mere folkrock-prægede album. Som skuespiller har Wainwright bl.a. medvirket i tv-serien M*A*S*H. Sammen med den canadiske sanger Kate McGarrigle har han børnene Rufus og Martha Wainwright.